open-index/open-wikipedia-markdown huggingface dataset:
Τζούλη Τσόλκα

Η **Τζούλη Τσόλκα** είναι Ελληνίδα ηθοποιός και τραγουδίστρια.

## Πρώτα Χρόνια
Γεννήθηκε στην Αθήνα  και μεγάλωσε στην περιοχή της Κυψέλης. Από μικρή ηλικία ξεκίνησε να ασχολείται με τις τέχνες και συγκεκριμένα με το χορό και το θέατρο. Σε ηλικία 12 ετών, έκανε την πρώτη της δουλειά ως ηθοποιός στην τηλεόραση συμμετέχοντας σε ένα επεισόδιο της δραματικής σειράς «Εσύ Αποφασίζεις». Κατά τη διάρκεια των σχολικών της χρόνων συμμετείχε την θεατρική ομάδα του Αρσακείου Ψυχικού (Θ.Ο.Α.Ψ) με τον Δημήτρη Λιγνάδη ενώ ήδη από την ηλικία των 4 ετών ασχολήθηκε με το μπαλέτο. Σε ηλικία 18 ετών, ξεκίνησε τις σπουδές της στην Ανώτατη Σχολή Δραματικής Τέχνης Βεάκη από όπου αποφοίτησε το 2004 με άριστα. Κατά τη διάρκεια των σπουδών της έκανε την πρώτη της κινηματογραφική εμφάνιση στην ταινία «Ο μικρός Ινδιάνος».

## Βιογραφικό
Μετά το πέρας των σπουδών της ξεκίνησε να εργάζεται στο θέατρο λαμβάνοντας μέρος σε διάφορες θεατρικές παραστάσεις. Στην τηλεόραση εμφανίστηκε ξανά το 2007 κάνοντας guest εμφανίσεις στις σειρές «Λατρεμένοι μου γείτονες» και «1 μήνας και κάτι». Από το 2008 μέχρι το 2010 υποδυόταν την Σοφία Λαμπροπούλου στην κωμική σειρά «Λάκης ο γλυκούλης» στο Mega Channel συμπρωταγωνιστώντας μαζί με τους Πέτρο Φιλιππίδη, Ιωσήφ Μαρινάκη και Κατερίνα Γερονικολού. Μετά το τέλος της σειράς εγκαταστάθηκε στην Κύπρο όπου συνέχισε την καριέρα της κυρίως στην τηλεόραση. Τη σεζόν 2012-2013 πρωταγωνίστησε στην κοινωνική σειρά «Βαλς με 12 θεούς».

Από το 2013 μέχρι το 2017 είχε ένα από τους πρωταγωνιστικούς ρόλους στην καθημερινή σειρά «Μπρούσκο» στον ANT1. Εκεί για τέσσερις τηλεοπτικές σεζόν υποδυόταν την Κρητικιά ραδιοφωνική παραγωγό Βασιλική Παπαδάκη. Το καλοκαίρι του 2017 και μετά το τέλος της σειράς επέστρεψε στην Αθήνα. Το 2018 τιμήθηκε με το βραβείο "Κατίνα Παξινού" για την ερμηνεία της στο έργο "Νούρα, ένα πένθιμο μπλουζ" από την Ακαδημία Ελληνικών Βραβείων Τέχνης ενώ στις αρχές της ίδιας χρονιάς γράφει το πρώτο της έργο (μιούζικαλ τσέπης) "All of me" βασισμένο στην ζωή της Billie Holiday, με την ίδια να κρατάει τον κεντρικό ρόλο σε σκηνοθεσία Μιχάλη Μητρούση. Ακολούθησε μία έκτακτη εμφάνιση στην κωμική σειρά «Μην αρχίζεις τη μουρμούρα» το 2019. 

## Φιλμογραφία
### Τηλεόραση

### Κινηματογράφος

## Θεατρογραφία

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες τραγουδίστριες
Ερμιανή

Η **Ερμιανή** (λατινικά: *Hermiana*) ήταν πόλη στη ρωμαϊκή επαρχία της Βυζακινής. Πιθανώς ευρισκόταν εντός της πεδιάδας του Μπλεντ Χαμμιάν, ενώ, επίσης, διέθετε δικό της επίσκοπο. Η διοίκηση, πλέον, αποτελεί τιμητική έδρα της Καθολικής Εκκλησίας.
Το λατινικό επίθετο το οποίο χρησιμοποιείται για τον ορισμό της συγκεκριμένης επισκοπικής έδρας είναι *«Hermianensis»*.

Ένας εκ των επισκόπων της πόλεως ήταν ο Πατέρας της Εκκλησίας, Φακούνδος Ερμιανής.

Ο πρώτος τιμητικός επίσκοπος της συγκεκριμένης έδρας ορίστηκε την 1 Απριλίου 1952.

## Παραπομπές


Κατηγορία:Καθολικές τιμητικές επισκοπές της Αφρικής
Codename: Sailor V

μικρογραφία|200px|Το εξώφυλλο του πρώτου τεύχους
Το ***Codename: Sailor V*** (ιαπωνικά: コードネームはセーラーＶ, Χέπμπορν: Kōdo Nēmu wa Sērā Bui) είναι ιαπωνική σειρά manga που δημιουργήθηκε από τη Ναόκο Τακεούτσι. Η σειρά εστιάζει σε μία χαρούμενη μαθήτρια, τη Minako Aino, που μαθαίνει ότι έχει μαγικές δυνάμεις και ότι με αυτές πρέπει να προστατεύσει τη Γη από σατανικές δυνάμεις. Το *Codename: Sailor V* είναι η βάση της sequel σειράς manga *[[Sailor Moon|Pretty Soldier Sailor Moon]]*.

## Κυκλοφορία
Το *Codename: Sailor V* έκανε το ντεμπούτο του ως μονόπρακτο στο καλοκαιρινό τεύχος του ιαπωνικού περιοδικού manga *[[RunRun]]* στις 3 Αυγούστου του 1991. Επέστρεψε στο ίδιο περιοδικό ως σίριαλ που διήρκεσε μέχρι τις 3 Ιουλίου του 1997. Η Kodansha συγκέντρωσε τα 15 κεφάλαια της σειράς σε τρία δεμένα  τεύχη, που εξέδιδε από τις 18 Δεκεμβρίου του 1993 μέχρι τις 6 Νοεμβρίου του 1997.

Το 2004, η σειρά επανακυκλοφόρησε σε δύο τόμους πολυτελείας, με βελτιωμένη εικονογράφηση και διαλόγους.

Το 2014 το *Codename: Sailor V* εκδόθηκε ως "Complete Edition" ή Kanzenban αποτελούμενο από δύο τόμους.

Στη βόρεια Αμερική, η Kodansha USA αδειοδότησε τις εκδόσεις πολυτελείας της σειράς για την αγγλόφωνη κυκλοφορία, επιπρόσθετα με την επανεκτύπωση του manga *Sailor Moon*. Η σειρά εκδιδόταν από τις 13 Σεπτεμβρίου του 2011 μέχρι τις 15 Νοεμβρίου του ίδιου έτους. Η σειρά έχει επίσης μεταφραστεί και σε άλλες γλώσσες, συμπεριλαμβανομένων των γαλλικών λαι των ισπανικών από την εταιρεία Glenat, των γερμανικών από την Egmont Manga & Anime, των ιταλικών από τη Star Edizioni και αργότερα τη GP Publishing (που το περάλβανε στο περιοδικό manga *Amici*), και των πολωνικών από την εταιρεία JPF.

Σε προωθητικό υλικό, διαφημίστηκε μια OVA σειρά-μεταφορά του manga, η οποία ωστόσο δεν πραγματοποιήθηκε ποτέ, καθώς αντί γι' αυτή δημιουργήθηκε η σειρά anime *Sailor Moon*.

## Παραπομπές


## Εξωτερικοί σύνδεσμοι
* Code Name: Sailor V  - a novelization of the manga at The Manga of Takeuchi Naoko 
* ''Codename: Sailor V* στο [[Anime News Network]]
* [https://myanimelist.net/manga/854/Code_Name_wa_Sailor_V *Codename: Sailor V]*στο [[MyAnimeList]]
* [https://sailormoon.fandom.com/wiki/Codename:_Sailor_V *Codename: Sailor V]* στη [[Wikia]]
* [https://kodanshacomics.com/series/codename-sailor-v/ *Codename: Sailor V] '' στο Kodansha Comics

Κατηγορία:Sailor Moon
Κατηγορία:Shōjo anime και manga
Κατηγορία:Ρομαντικά anime και manga
Κατηγορία:Σειρές manga
Κατηγορία:Magical girl anime και manga
Κατηγορία:Manga του 1991
Πρωτάθλημα ΕΠΕΛ

Το **Πρωτάθλημα ΕΠΕΛ** είναι ένα τοπικό ποδοσφαιρικό πρωτάθλημα, το οποίο διοργανώνεται από την Επαρχιακή Ποδοσφαιρική Ένωση Λάρνακας (ΕΠΕΛ) απο το 1963. Στο πρωτάθλημα αυτό συμμετέχουν ομάδες μέλη της ΕΠΕΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκης ομάδα του θεσμού είναι η ΑΣΠΙΣ Πύλας με 8 κατακτήσεις.

Από το πρωτάθλημα αυτό καθορίζεται η ομάδα που θα εκπροσωπήσει την ΕΠΕΛ στο Πρωτάθλημα πρωταθλητριών ΣΤΟΚ και οι ομάδες της ΕΠΕΛ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το Πρωτάθλημα ΕΠΕΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

## Δομή
Στο πρωτάθλημα συμμετέχουν 10 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

## Ομάδες
Για την περίοδο 2021-22 θα διεξαχθεί πρωτάθλημα απο κοινού με την Ομοσπονδία Ποδοσφαίρου Νεολαίας ΣΕΚ Λάρνακας.

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Ο πίνακας δεν είναι πλήρης κάθώς δεν έχουν βρεθεί στοιχεία για τις περιόδους 1967-68, 1968-69 και 1969-70. Την περίοδο 1974-75 το πρωτάθλημα δεν διεξήχθη λόγω της τουρκικής εισβολής.

## Κατακτήσεις ανά ομάδα

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Κύπελλο ΕΠΕΛ


Κατηγορία:Ποδοσφαιρικές διοργανώσεις Κύπρου
Κύπελλο ΕΠΕΛ

Το **Κύπελλο ΕΠΕΛ** αποτελεί ποδοσφαιρική τοπική διοργάνωση κυπέλλου στην επαρχία Λάρνακας της Κύπρου. Διοργανώνεται από την ΕΠΕΛ απο το 1963.  Στη διοργάνωση συμμετέχουν οι ομάδες του πρωταθλήματος της ΕΠΕΛ. Πολυνίκης ομάδα του θεσμού είναι η Δάφνη Τρούλλων με 7 κατακτήσεις.

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.

## Δομή

Στο κύπελλο συμμετέχουν οι ομάδες της ΕΠΕΛ, οι οποίες αγωνίζονται σε μόνους νοκ άουτ αγώνες μεταξύ τους. Ο τελικός διεξάγεται σε ουδέτερο στάδιο.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες απο την περίοδο 1970-71 μέχρι σήμερα. Το κύπελλο της περιόδου 2019-20 διακόπηκε λόγω της πανδημίας του κορωνοιού. Δεν έχουν βρεθεί στοιχεία για τις περιόδους 1963-1970.

## Κατακτήσεις ανά ομάδα

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Πρωτάθλημα ΕΠΕΛ
* Κατηγορία:Ποδοσφαιρικές διοργανώσεις Κύπρου

Πρωτάθλημα ΕΠΕΛ
Psycho Soldier

Το ***Psycho Soldier*** (ιαπωνικά: サイコ・ソルジャー Saiko Sorujā) είναι βιντεοπαιχνίδι πλατφόρμας που αναπτύχθηκε και κυκλοφόρησε απλο την SNK στην Ιαπωνία το 1986 και παγκοσμίως το 1987. Θεωρείται sequel του παιχνιδιού *[[Athena (βιντεοπαιχνίδι)|Athena]]*, που κυκλοφόρησε ένα χρόνο νωρίτερα. Στο *Psycho Soldier* συνεχίζονται οι περιπέτειες της χαρακτήρα Athena. Η βρετανική Ocean Software έχει κυκλοφορήσει εκδοχές του παιχνιδιού για υπολογιστή, συγκεκριμένα για τα ZX Spectrum, Commodore 64 και Amstrad το 1987.

## Πλοκή

Το *Psycho Soldier* εξελίσσεται πολλά χρόνια μετά το *Athena*. Στο *Athena* η πρωταγωνίστρια του τίτλου είναι μία μυστηριώδης φιγούρα, μερικώς βασισμένη στη θεά της ελληνικής μυθολογίας με το ίδιο όνομα, η οποία πολεμά στον δρόμο της μέσα από αρκετά τοπία από κάποιον άλλο κόσμο. Ο σκοπός της είναι να κατατροπώσει διάφορα τέρατα και κακές οντότητες, οι οποίες απειλούν την ειρήνη. Αφού ολοκληρωθεί το ταξίδι της, επιστρέφει στον παράδεισο, έτσι μπαίνοντας για πάντα στη λήθη των θνητών που ζουν από κάτω. 

Στη μοντέρνα εποχή όπου εξελλισσεται το *Psycho Soldier*, η νεαρή κοπέλα και απόγονος της αρχικής Athena, εμφανίζει ιδιαίτερες ψυχικές ικανότητες που της επιτρέπουν να ξεκλειδώνει έναν αριθμό κρυμμένων δυνάμεων που βρίσκονται μέσα της. Ελπίζει μια μέρα να χρησιμοποιήσει αυτές τις δυνάμεις όχι μόνο για να βοηθήσει τους άλλους, αλλά και για να προωθήσει την καριέρα της ως μελλοντικό ποπ είδωλο. 

Εμφανίζονται αρκετά σατανικά τέρατα στην πατρίδα της, την Ιαπωνία, και η ίδια μαζί τον επίσης χαρισματικό φίλο της, Sie Kensou, χρησιμοποιεί τις δυνάμεις της για να προστατεύσει τους φίλους και το σπίτι της από αυτή την απειλή.

## Μουσική

Τα φωνητικά του θεματικού τραγουδιού του παιχνιδιού εκτέλεσε το ποπ είδωλο Καόρι Σιμίζου. Το έχει συνθέσει ο Εϊκίτσι Καβασάκι. Οι ιαπωνικές και οι αγγλικές εκδοχές του παιχνιδιού έχουν διαφορετικά φωνητικά για το τραγούδι αυτό.

Η ιαπωνική εκδοχή του παιχνιδιού κυκλοφόρησε ως single το 1987 σε μία σπέσιαλ κασέτα, που ήταν διαθέσιμη μόνο σε όσους αγόρασαν την εκδοχή "Athena" της κονσόλας Nintendo Famicom στα καταστήματα της Ιαπωνίας. Η κασέτα επίσης περιλαμβάνει και μία σπέσιαλ εκδοχή των τίτλων τέλους με φωνητικά.

Η παραπάνω εκδοχή (χωρίς τα φωνητικά) έγινε το θεματικό τραγούδι για την ομάδα Psycho Soldiers που εμφανίζεται στα βιντεοπαιχνίδια *[[The King of Fighters '94]]* και *[[The King of Fighters '96]]*. Επιπλέον, είναι το ατομικό θέμα της Athena στα παιχνίδια *[[The King of Fighters '97]]* και *[[The King of Fighters 2002]]*.

Ένα remix του τραγουδιού ακούγεται στο *[[Super Smash Bros. Ultimate]]*, που περιλαμβάνει και ιαπωνικούς και αγγλικούς στίχους από την Κανάκο Κοτέρα. Πρόκειται για την πρώτη φορά που το τραγούδι εκτελέστηκε στα αγγλικά, από την κυκλοφορία του *Psycho Soldier* για τις ΗΠΑ.

## Παραπομπές


## Εξωτερικοί σύνδεσμοι

*''Psycho Soldier'' screenshots
*Zzap 64 review του ''Psycho Soldier''

Κατηγορία:Βιντεοπαιχνίδια του 1986
Κατηγορία:Βιντεοπαιχνίδια Amstrad CPC
Κατηγορία:Βιντεοπαιχνίδια του Commodore 64
Κατηγορία:Βιντεοπαιχνίδια του PlayStation Network
Κατηγορία:Βιντεοπαιχνίδια ZX Spectrum
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:SNK
Σαρλ Μισέλ (αποσαφήνιση)

Ο όρος **Σαρλ Μισέλ** αναφέρεται σε:

* Στον Σαρλ Μισέλ, Βέλγο πολιτικό.
* Στον Σαρλ-Μισέλ ντε Λ'Επέ.
Αρουντάτι Ρόι

Η **Σουζάννα Αρουντάτι Ρόι** (γενν. 24 Νοεμβρίου 1961) είναι Ινδή συγγραφέας, γνωστή κυρίως για το μυθιστόρημά της *[[Ο θεός των μικρών πραγμάτων]]* (1997), το οποίο γνώρισε παγκόσμια επιτυχία και της απέφερε το Βραβείο Μπούκερ του 1997. Είναι, επίσης, πολιτική ακτιβίστρια και δραστηριοποιείται σε θέματα γύρω από τα ανθρώπινα δικαιώματα και την προστασία του περιβάλλοντος.

## Νεανική ηλικία
Η Αρουντάτι Ρόι γεννήθηκε στη Σιλόνγκ, πρωτεύουσα της πολιτείας Μεγκαλάγια, στην ανατολική Ινδία, κοντά στα σύνορα με το Μπαγκλαντές. Γονείς της ήταν η Μέρι Ρόι, Μαλαγιάλι Χριστιανή και ακτιβίστρια για τα δικαιώματα των γυναικών, από την Κεράλα, και ο Ρατζίμπ Ρόι, Μπενγκάλι διευθυντής φυτείας τσαγιού από την Καλκούτα.  Όταν η Ρόι ήταν δύο ετών, οι γονείς της χώρισαν, και επέστρεψε στην Κεράλα μαζί με τη μητέρα και τον αδελφό της. Για ένα διάστημα, έζησαν στο σπίτι του παππού της, στην πολιτεία Ταμίλ Ναντού της νότιας Ινδίας. Τρία χρόνια αργότερα, επέστρεψαν στην Κεράλα, όπου η μητέρα της άνοιξε ένα σχολείο.

Η Ρόι σπούδασε αρχιτεκτονική στη Σχολή Πολεοδομικού Σχεδιασμού και Αρχιτεκτονικής του Δελχί. Εκεί γνώρισε τον αρχιτέκτονα Τζέραρντ ντα Κούνια, με τον οποίο έζησε για ένα διάστημα στο Δελχί και ύστερα στην Γκόα, προτού χωρίσουν. Στη συνέχεια επέστρεψε στο Δελχί, όπου εργάστηκε στο Εθνικό Ινστιτούτο Αστικής Πολιτικής. Το 1984, γνώρισε τον ανεξάρτητο σκηνοθέτη Πραντίπ Κρισέν, που της πρόσφερε τον ρόλο της βοσκοπούλας στη βραβευμένη του ταινία *Μασέι Σαχίμπ*, και τον οποίο αργότερα παντρεύτηκε. Συνεργάστηκαν στην παραγωγή μιας τηλεοπτικής σειράς σχετικά με το κίνημα εθνικής ανεξαρτησίας της Ινδίας, καθώς και στις ταινίες *Άννι* και *Ηλεκτρικό Φεγγάρι*. Η Ρόι τελικά εγκατέλειψε απογοητευμένη τον κόσμο του κινηματογράφου, χωρίζοντας και με τον Κρισέν, και εργάστηκε σε διάφορες θέσεις, μεταξύ άλλων ως δασκάλα αερόμπικ.

Η Ρόι είναι εξαδέλφη του Πρανόι Ρόι, ιδιαίτερα γνωστού τηλεοπτικού παράγοντα στην Ινδία και επικεφαλής του τηλεοπτικού ομίλου NDTV, από τους μεγαλύτερους της χώρας. Ζει στο Δελχί.

## Πολιτικά κείμενα της Αρουντάτι Ρόι
«Βρισκόμαστε αντιμέτωποι με ένα φασιστικό καθεστώς» (03/09/2018)

Η Αρουντάτι Ρόι για το αντιμουσουλμανικό πογκρόμ στο Νέο Δελχί (01/03/2020)

Η μάχη μας για την αγάπη (30/01/2021)

## Παραπομπές


Κατηγορία:Ινδοί συγγραφείς
Ελευθερία Ρήγου

Η **Ελευθερία Ρήγου** (1972) είναι Ελληνίδα ηθοποιός.

## Βιογραφικό
Γεννήθηκε το 1972. Ξεκίνησε την καριέρα της ως ηθοποιός το 1988 συμμετέχοντας σε δύο βιντεοταινίες. Τη σεζόν 1989-1990 έκανε το τηλεοπτικό της ντεμπούτο στη σειρά *Πανσέληνος*. Ακολούθησαν κι άλλες μικρές τηλεοπτικές συμμετοχές σε σειρές όπως *Ο κίτρινος φάκελος*, *Οι εργένηδες* και *Ανατολικός άνεμος*. 

Ο πρώτος της πρωταγωνιστικός ρόλος που την έκανε ιδιαίτερα γνωστή στο ευρύ κοινό ήταν στη σειρά της Μιρέλλας Παπαοικονόμου, *Μη φοβάσαι τη φωτιά* όπου υποδυόταν την Άννα. Τη σεζόν 1996-1997 πρωταγωνίστησε μαζί με τον Βλαδίμηρο Κυριακίδη στην κωμική σειρά *Ασυνήθεις ύποπτοι*. Εκεί υποδυόταν την κόρη ενός υπουργού που συλλαμβάνεται και έτσι ξεκινά ένας αταίριαστος έρωτας. Την επόμενη σεζόν έπαιξε μαζί με τον Πέτρο Φιλιππίδη και την Ελίνα Ακριτίδου στη σειρά *'[[C' est la vie]]*. Τη σεζόν 1999-2000 είχε πρωταγωνιστικό ρόλο σε δύο σειρές. Από τη μία έπαιξε στην αισθηματική σειρά *Στη σκιά του πολέμου* ενώ παράλληλα πρωταγωνιστούσε στην κωμική σειρά *[[Κρις Κρος]]*. Το 2001 πρωταγωνίστησε στη σειρά Πρόκληση , μαζί με τη Βίκυ Κουλιανού .Από το 2002 μέχρι το 2003 συμμετείχε στον τρίτο κύκλο της δραματικής σειράς *[[Αέρινες Σιωπές]]*. Τη σεζόν 2004-2005 ήταν η τελευταία ηθοποιός που ερμήνευσε το ρόλο της Τατιάνας Δράκου στο 14ο κύκλο της καθημερινής σειράς του Νίκου Φώσκολου, *[[Η Λάμψη (τηλεοπτική σειρά)|Η Λάμψη]]*.

## Φιλμογραφία
### Τηλεόραση

### Κινηματογράφος

### Βιντεοταινίες

## Θεατρογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Sailor Moon Crystal

μικρογραφία|δεξιά|200px|Αφίσα της σειράς.
Η ***Sailor Moon Crystal*** γνωστή στην Ιαπωνία ως ***Pretty Guardian Sailor Moon Crystal*** (ιαπωνικά: 美少女戦士セーラームーンCrystalクリスタル, Χέπμπορν: *Bishōjo Senshi Sērā Mūn Kurisutaru*) είναι πρωτότυπη anime διαδικτυακή σειρά, μεταφορά της shōjo σειράς manga, *[[Sailor Moon]]*, που γράφτηκε και εικονογραφήθηκε από την καλλιτέχνιδα Ναόκο Τακεούτσι. Η σειρά δημιουργήθηκε για την 20ή επέτειο από τη δημιουργία της πρώτης σειράς.

Η παραγωγή της σειράς έγινε από την Toei Animation και η σκηνοθεσία από Μουνέχισα Σακάι (κύκλοι 1 και 2) και τον Τσιάκι Κον (κύκλος 3, παρόν). Η σειρά ήταν παγκοσμίως διαθέσιμη για streaming στο Niconico από τις 5 Ιουλίου του 2014 μέχρι τις 18 Ιουλίου του 2015. Τα επεισόδια του πρώτου και του δεύτερου κύκλου προβάλλονταν δύο φορές το μήνα. Αντί να κάνει remake της σειράς του 1992–97, η Toei προτίμησε να κάνει ένα reboot, το οποίο θα ήταν πιο πιστό στο πρωτότυπο υλικό, παραβλέποντας μεγάλο ποσοστό της πρώτης σειράς anime.

Το πρώτο επεισόδιο της σειράς προβλήθηκε πρόωρα στις 30 Ιουνίου του 2014, για να γιορταστούν τα γενέθλια της Usagi την ίδια ημερομηνία. Το Μάιο του 2014, η εταιρεία Viz Media απέκτησε τα δικαιώματα για την αγγλόφωνη μεταφορά της σειράς στη Βόρεια Αμερική. Με διαφορετικό συμβόλαιο, το Crunchyroll πρόβαλλε τη σειρά. Η Viz έκανε την πρεμιέρα του πρώτου επεισοδίου στις ως μέρος της γιορτής "Sailor Moon Day" στην έκθεση Anime Expo Convention στο Λος Άντζελες.

Οι δημιουργοί αποφάσισαν να μην ανανεώσουν την σειρά για 4η σεζόν, αλλά θα ολοκλήρωναν την ιστορία σε ταινίες. Αργότερα κυκλοφόρησαν 2 ταινίες του *Sailor Moon Eternal*.

Το 2023 κυκλοφόρησε η τελευταία ταινία με το όνομα *[[Sailor Moon Cosmos]]*.

## Υπόθεση
Η νεαρή Usagi Tsukino αφού βοηθάει μία γάτα με το όνομα Luna αργότερα μαθαίνει ότι είναι μία πολεμίστρια Sailor. Με την μαγική της καρφίτσα, η Usagi μπορεί να μετατραπεί στην ηρωίδα Sailor Moon. Σκοπός της είναι να βρει τις άλλες πολεμίστριες Sailor και να να βρουν την χαμένη πριγκίπισσα.

## Διαφορές από την πρώτη σειρά

* Στην 1η σειρά, ο Tuxedo Mask εμφανίζεται κατά τη διάρκεια της μάχης της Sailor Moon με το Yuma, ενώ στο *Crystal* εμφανίζεται στο τέλος της μάχης.
* Στην 1η σειρά, η Ami εμφανίζεται στο επεισόδιο 8, ενώ στο *Crystal* στο δεύτερο.
* Στην 1η σειρά, η Usagi θεραπεύει τις αδελφές Ayakashi, ενώ στη δεύτερη τις καταστρέφει.
* Στην 1η σειρά, ο Mamoru είναι αρκετά μεγαλύτερος από την Usagi, ενώ στο *Crystal* είναι πιο κοντά της ηλικιακά.

## Χαρακτήρες
* Usagi Tsukino
* Luna
* Mamoru Chiba
* Ami Mizuno
* Rei Hino
* Makoto Kino
* Minako Aino

## Δείτε ακόμη

* Κατάλογος χαρακτήρων ''Sailor Moon''

## Παραπομπές


## Εξωτερικοί σύνδεσμοι

* Επίσημη ιστοσελίδα
* ''Sailor Moon Crystal'' στο IMDb
* ''Sailor Moon Crystal'' στη Wikia
* ''Sailor Moon Crystal'' στο MyAnimeList

Κατηγορία:Sailor Moon
Κατηγορία:Toei Animation
Κατηγορία:Magical girl anime και manga
Κατηγορία:Σειρές anime
Χάρντι Κρούγκερ

Ο **Χάρντι Κρούγκερ** (γερμανικά: Hardy Kruger), (12 Απριλίου 1928 - 19 Ιανουαρίου 2022) ήταν Γερμανός ηθοποιός και συγγραφέας.
## Πρώτα χρόνια και καριέρα
Ο Φρανζ Εμπέρχαρντ Όγκουστ Κρουέγκερ (Eberhard August Franz Ewald Krüger), όπως ήταν το πραγματικό όνομά του, γεννήθηκε στο Βερολίνο από τον μηχανικό Μαξ Κρούγκερ και της καθηγήτριας Σάρας Κρούγκερ.

Σε ηλικία 15 ετών, ο Κρούγκερ εμφανίστηκε για πρώτη φορά  στο κινηματογράφο, παίζοντας ένα μικρό ρόλο στη γερμανική ταινία *Young Eagles*, όμως η καριέρα του σταμάτησε το 1944 όταν πήγε να υπηρετήσει στον Γερμανικό Στρατό σε ηλικία 17 ετών, ο οποίος κατά την διάρκεια της θητείας του αιχμαλωτίστηκε από Αμερικανούς στρατιώτες.

Μετά τον πόλεμο, ο Κρούγκερ υποδυόταν συχνά το ρόλο ένος Γερμανού στρατιώτη, κυρίως λόγω της χαρακτηριστικής εμφάνισης του (ξανθά μαλλιά, μπλε μάτια).

Το 1957 ο Κρούγκερ πραγματοποίησε την πρώτη του εμφάνιση στον βρετανικό κινηματογράφο, στην ταινία "Ο ένας που διέφυγε", όπου έπαιξε τον διάσημο πιλότο Franz von Verrü.

Το 1966 κέρδισε μια υποψήφιοτητα για βραβείο Χρυσής Σφαίρας Καλύτερου Ηθοποιού για τον ρόλο του Χάινριχ Ντόρφμαν στην ταινία *[[Η πτήση του Φοίνικα (ταινία)|Η Πτήση του Φοίνικα]]*.

Απεβίωσε σε ηλικία 93 ετών στο Παλμ Σπρινγκς της Καλιφόρνια στις 19 Ιανουαρίου 2022.

## Ενδεικτική φιλμογραφία
**Young Eagles* (1944) 
* *I'll Never Forget That Night* (1949) 
* *Kätchen für alles* (1949) 
* *Das Fräulein und der Vagabund* (1949) 
* *The Girl from the South Seas* (1950) 
* *Inselohne Moral* (1950) 
* *You Hav e to Be Beautiful* (1951) 
* *My Friend the Thief* (1951) 
* *My Name is Niki* (1952) 
* *I Can't Marry Them All* (1952) 
* *Illusion in a Minor Key* (1952) 
* *The Moon Is Blue* (1953) 
* *Die Jungfrau auf dem Dach* (1953) 
* *As Long as You're Near Me* (1953) 
* *Must We Get Divorced?* (1953) 
* *I and You* (1953) 
* *The Last Summer* (1954) 
* *An der schönen blauen Donau* (1955) 
* *Der Himmel ist nie ausverkauft* (1955)
* Επιχείρηση: Άγριες Χήνες (1978)

## Παραπομπές

## Εξωτερικοί σύνδεσμοι

* Ο  

Κατηγορία:Γερμανοί ηθοποιοί κινηματογράφου
Κατηγορία:Γερμανοί συγγραφείς
Κατηγορία:Γερμανοί αυτοβιογράφοι
Πινακίδες κυκλοφορίας οχημάτων της Ισπανίας

thumb|right|Ισπανική πινακίδα, από το 2000 έως σήμερα
Οι **πινακίδες κυκλοφορίας οχημάτων της Ισπανίας** είναι οι υποχρεωτικές και υφίστανται στην Ισπανία από το 1900. Η κρατική υπηρεσία  που είναι υπεύθυνη  για την εγγραφή και την αρίθμηση των οχημάτων είναι η Γενική Διεύθυνση Κυκλοφορίας  (Dirección General de Tráfico).

## Τρέχων σύστημα αρίθμησης
Στις 18 Σεπτεμβρίου 2000 τέθηκε σε ισχύ το νέο εθνικό σύστημα αρίθμησης, εισάγοντας νέες  πινακίδες κυκλοφορίας αποτελούμενες από τέσσερα ψηφία και τρία  γράμματα (εξαιρούνται  τα πέντε φωνήεντα A, E, I, O, και U καθώς και τα σύμφωνα Ñ και Q), χωρίς να παρεμβάλετε μεταξύ τους  παύλα. Εκχωρούνται σε εθνικό επίπεδο και είναι της μορφής **0000 ΧΧΧ**. Το σύστημα αυτό εξάλειψε την αναφορά στην επαρχία στην οποία έχει ταξινομηθεί το όχημα, δεδομένου ότι οι πινακίδες χορηγούνται με ενιαίο σύστημα για όλη την Ισπανία και συνεπώς είναι αδύνατο να γνωρίζουμε  πού έχει  καταχωρηθεί το όχημα.

Οι πινακίδες είναι λευκές με μαύρους χαρακτήρες, εμπρός και πίσω, με ένα μπλε πεδίο στα αριστερά που περιέχει τα 12 αστέρια της Ε.Ε και τον αναγνωριστικό κωδικό της χώρας  «**E**» (Ισπανία) . Αυτό το πεδίο είναι υποχρεωτικό. Το όχημα διατηρεί την πινακίδα κυκλοφορίας του μέχρι να διαλυθεί και δεν μεταβιβάζεται σε άλλο όχημα.

## Προηγούμενα συστήματα αρίθμησης
### Επαρχιακό σύστημα αρίθμησης  (1900 – 1971)
thumb|right|
Το επαρχιακό σύστημα αρίθμησης εφαρμόσθηκε για πρώτη φορά στις 31 Οκτωβρίου 1900. Αυτό το σύστημα περιελάμβανε στην αρχή ένα ή δύο γράμματα που αντιπροσωπεύουν μια επαρχία - Αλικάντε (**A**), Κόρδοβα (**CO**), Γρανάδα (**GR**), Βαγιαδολίδ (**VA**), Παλένθια (**P**), Χιρόνα (**GE**), Τερουέλ (**TE**) κλπ. - και μέχρι έξι αριθμούς μετά, **ΧΧ-000000**. Το σύστημα αυτό σταμάτησε όταν η καταχώρηση στη Μαδρίτη πλησίασε τον τελευταίο αριθμό  M-999999 (έφτασε μέχρι την πινακίδα  M-960985) στις 6 Οκτωβρίου 1971.

### Αλφαριθμητικό επαρχιακό σύστημα (1971 – 2000)
thumb|right|
Στις 7 Οκτωβρίου 1971 η αρίθμηση  με το επαρχιακό σύστημα επανεκκινήθηκε, προσθέτοντας ένα γράμμα στο τέλος (εξαιρουμένων των Ñ, Q και R ) και μειώνοντας τους αριθμούς σε τέσσερεις, **XX-0000-A**. Στη συνέχεια προστέθηκε και  ένα δεύτερο γράμμα, **XX-0000-AA**. Πριν την εξάντληση του συστήματος με την πινακίδα κυκλοφορίας M-9999-ZZ (έφθασε μέχρι το M-6814-ZX ), άρχισε να εφαρμόζεται το τρέχων εθνικό σύστημα αρίθμησης.

## Παραπομπές


## Εξωτερικοί σύνδεσμοι
* Matrículas de España (Ισπανικά)

Κατηγορία:Μεταφορές στην Ισπανία
Ισπανία
Toei Animation

Η **Toei Animation Co., Ltd.** (ιαπωνικά: 東映アニメーション株式会社, Χέπμπορν: Tōei Animēshon Kabushiki-gaisha) είναι ιαπωνική εταιρεία παραγωγής animation, η οποία ανήκει στην Toei Company. Ιδρύθηκε το 1948 από τους Κένζο Μασαόκα και Ζεντζίρο Γιαμαμότο ως Japan Animated Films. Η εταιρεία έχει παραγάγει πολυάριθμες σειρές, συμπεριλαμβανομένων των *[[Sally the Witch]]*, *[[Gegege no Kitaro]]*, *[[Mazinger Z]]*, *[[Galaxy Express 999]]*, *[[Dr. Slump]]*, *[[Dragon Ball]]*, *[[Saint Seiya]]*, *[[Slam Dunk]]*,, *[[One Piece]], [[Pretty Cure]], [[Sailor Moon Crystal]] & [[Dragon Quest: The Adventure of Dai]].*

## Ιστορία
Το στούντιο ιδρύθηκε από τον Κένζο Μασαόκα και τον Ζεντζίρο Γιαμαμότο το 1948, υπό το όνομα Japan Animated Films (日本動画映画 Nihon Dōga Eiga, συντόμευση: 日動映画 (Nichidō Eiga)). Το 1956, η Toei αγόρασε το στούντιο και το μετονόμασε σε Toei Doga Co., Ltd. (東映動画株式会社 Tōei Dōga Kabushiki-gaisha, "dōga" ιαπωνικά για το "animation"), παράγοντας έργο ως Toei Animation Co., Ltd. εκτός Ιαπωνίας. Το 1998, το ιαπωνικό όνομα άλλαξε σε Toei Animation. Δημιούργησε πολλές σειρές, ταινίες και μεταφορές ιαπωνικώς κόμικς ως σειρές κινουμένων σχεδίων που έγιναν παγκοσμίως γνωστές.

## Εξωτερικοί σύνδεσμοι

*
*Επίσημη ιστοσελίδα (Ηνωμένες Πολιτείες)
*Επίσημη ιστοσελίδα (Ευρώπη)
*Toei Animation στο IMDb


Κατηγορία:Ιαπωνικά στούντιο κινουμένων σχεδίων
Μιχάλης Μητρούσης

Ο **Μιχάλης Μητρούσης** (Θεσσαλονίκη, 22 Νοεμβρίου 1950) είναι Έλληνας ηθοποιός. Αποφοίτησε από το Κρατικό Θέατρο Βορείου Ελλάδος.

## Βιογραφικό
Γεννήθηκε το 1950 στη Θεσσαλονίκη. Ξεκίνησε να εργάζεται ως ηθοποιός το 1978. Στην τηλεόραση έχει λάβει μέρος σε πολλές τηλεοπτικές σειρές ενώ έχει συμμετάσχει σε παιδικές και σατιρικές εκπομπές. Κάποιες από τις πιο γνωστές συμμετοχές του στην τηλεόραση ήταν στις σειρές *[[Φρουτοπία]]*, *Τζιν και Τσέρρυ*, *Όταν ο Χάρης χώρισε τη Μαίρη* και *[[Η Ζωή της Άλλης|Η ζωή της άλλης]]*.

Υπήρξε παντρεμένος με την επίσης ηθοποιό Ρουμπίνη Βασιλακοπούλου από το 1996 μέχρι το 2014. Η κόρη τους είναι η επίσης ηθοποιός και τραγουδίστρια Μαρίλια Μητρούση.

## Φιλμογραφία
### Κινηματογράφος

## Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Θωμάς Φανουράκης

Ο  **Θωμάς Φανουράκης** (1915 –1993) γεννήθηκε στο Ηράκλειο της Κρήτης το 1915 είναι Έλληνας ζωγράφος. 
Σπουδάσε στην Ανωτάτη Σχολή Καλών Τεχνών Αθηνών με καθηγητή τον Ουμβέρτο Αργυρό και πήρε το δίπλωμά του, το 1940.

Ο  πατέρας του  τον προόριζε συνεχιστή της οικογενειακής παράδοσης στην τέχνη  της  χρυσοχοΐας και ήθελε να τον στείλει για σπουδές στο Παρίσι . Εκείνος έμαθε τη γαλλική γλώσσα, αγάπησε τον ευρωπαϊκό πολιτισμό, αλλά δεν πραγματοποίησε την επιθυμία του πατέρα του. Επτά ετών είδε, μέσα από ένα ανοικτό παράθυρο, ένα ζωγράφο να εργάζεται και αυτό άλλαξε τη ζωή του. 

Γνώρισε και δέθηκε στενά με ζωγράφους της γενιάς του, με τους οποίους διατήρησε την επαφή όλα τα μετέπειτα χρόνια, αν  και ζούσε στο Ηράκλειο.

Δεν ταξίδεψε στο εξωτερικό. Αγάπησε πολύ τη γενέθλια πόλη του, το Ηράκλειο και εκεί έζησε, μακριά από τους Αθηναϊκούς καλλιτεχνικούς κύκλους και την κοσμική ζωή, αφοσιωμένος στο όραμά του, μέχρι το θάνατό του, το Δεκέμβριο του 1993. Ζωγράφιζε με τέμπερα και λάδι, κυρίως νεκρές φύσεις, τοπία και ανθρώπινες μορφές. Στα πιο πρόσφατα έργα του κυριαρχεί η γεωμετρία και η αφαίρεση. Παρουσίασε τη δουλειά του σε ατομικές εκθέσεις από το 1966 έως το 1993 και σε αρκετές ομαδικές. Ήταν μέλος του ΕΕΤΕ. 

Το έργο του επαίνεσε ιδιαίτερα ο ιστορικός τέχνης Μάνος Στεφανίδης χαρακτηρίζοντάς την ώριμη περίοδό του, 'μαγικό ρεαλισμό'. 'Η ζωγραφική του Φανουράκη, αναφέρει μεταξύ άλλων, χρησιμοποιεί τον ρεαλισμό για να πυροδοτήσει την ποίηση και ασκεί τη λιτότητα για να οδηγηθεί στο ωραίο.'

## Βιβλιογραφία
Θωμάς Φανουράκης,  Βικελαία Δημοτική Βιβλιοθήκη, 2002.  Συγγραφείς: Ντουράν Τσέλη, Φουντουλάκη Έφη.

## Εξωτερικοί σύνδεσμοι
Φανουράκης Θωμάς

## Παραπομπές


Κατηγορία:Έλληνες ζωγράφοι του 20ού αιώνα
Δημογραφική ιστορία της Ελλάδας

Η γεωργία πέρασε στην Ευρώπη από την Ασία μέσω των Βαλκανίων, η οποία ήταν μία από τις πρώτες περιοχές στην Ευρώπη στις οποίες εισήχθη η νεολιθική εποχή. Ήδη από το 5000 π.Χ. ο πληθυσμός των Βαλκανίων αριθμούσε 250.000 άτομα, αριθμός ο οποίος μεγάλωσε στα 2.000.000 άτομα κατά την Εποχή του Χαλκού. 

Η Γραμμική Β χρησιμοποιήθηκε για την καταγραφή λογαριασμών και βοηθά στο να βγει μια εικόνα για τον πληθυσμό της Ελλάδας κατά την Μυκηναϊκή εποχή. Αν 2.000.000 άνθρωποι που ζούσαν στα Βαλκάνια κατά το 1250 π.Χ., οι μισοί ζούσαν στην Ελλάδα. 

Κατά την αρχαϊκή εποχή τον 7ο αιώνα π.Χ. υπήρξε πληθυσμιακή έκρηξη και ο πληθυσμός της Ελλάδας ξεπέρασε τα 2.000.000 άτομα (πάνω από το μισό του πληθυσμού των Βαλκανίων). Τον 5ο αιώνα π.Χ. ο πληθυσμός των Ελλήνων ήταν 3.000.000 άτομα, ενώ στα Βαλκάνια ζούσαν 5.000.000 άτομα. Οι εκστρατείες του Μεγάλου Αλεξάνδρου παρείχαν τη λύση στο πρόβλημα του υπερπληθυσμού στην πατρίδα. Ως αποτέλεσμα, ο πληθυσμός των Ελλήνων στην Μικρά Ασία αυξήθηκε σημαντικά. Το 200 μ.Χ. 6.000.000 άτομα στην Μικρά Ασία αυτοαποκαλούνταν Έλληνες, καθώς και 1.000.000 Αρμένιοι.

Για τους επόμενους 15 αιώνες η Μικρά Ασία θα κατείχε το μεγαλύτερο μέρος του ελληνικού πληθυσμού. 

Μετά το πέρας της βασιλείας του Αυτοκράτορα Ηράκλειου και την απώλεια όλων των υπερπόντιων εδαφών, τα Βυζαντινά εδάφη περιορίστηκαν στα Βαλκάνια και την Ανατολία, δύο κυρίως Ελληνόφωνες περιοχές. Όταν το Βυζάντιο άρχισε να ανακάμπτει μετά από μια σειρά συγκρούσεων κατά τον 8ο αιώνα και τα εδάφη σταθεροποιήθηκαν, ο πληθυσμός άρχισε να ανακάμπτει. Στα τέλη του 8ου αιώνα υπήρχαν 7.000.000 Βυζαντινοί, αριθμός που ανέβηκε στα 12.000.000 άτομα το 1025. Τα νούμερα άρχισαν να πέφτουν σταθερά και το 1204 υπήρχαν 9.000.000 Βυζαντινοί, αριθμός που μειώθηκε σε 5.000.000 άτομα το 1281 με την άφιξη των Τούρκων.

Η απώλεια σημαντικών περιοχών στην Μικρά Ασία και μια σειρά συγκρούσεων με τους Οθωμανούς παγίωσε τον αριθμό των Ελλήνων στα 4 με 5 εκατομμύρια στους επόμενους αιώνες. Η Μικρά Ασία χάθηκε οριστικά το 1922, με την Μικρασιατική Καταστροφή και την ανταλλαγή των πληθυσμών. Έτσι 1.250.000 Έλληνες προσφυγοποιήθηκαν (100.000 είχαν εγκαταλείψει την Ανατολική Θράκη στην τελευταία δεκαετία από το 1914). 250.000 παρέμειναν στην Κωνσταντινούπολη. 500 με 750.000 άτομα σκοτώθηκαν κατά τη διάρκεια του Α΄ Παγκοσμίου Πολέμου και τον ελληνοτουρκικό πόλεμο του 1922-1923.

Πλέον, ο αριθμός των Ελλήνων αυξήθηκε σταθερά και το 2010 ο πληθυσμός της Ελλάδας ξεπερνούσε τα 11.000.000 άτομα.  

## Δείτε επίσης

* Δημογραφική ιστορία της σύγχρονης Ελλάδας

## Βιβλιογραφία

* Warren Treadgold, "History of the Byzantine State and Society", 1999
* Mcevedy and Jones, "Atlas of world population history", 1978
Κατηγορία:Δημογραφία της Ελλάδας
Κατηγορία:Δημογραφική ιστορία ανά χώρα ή περιοχή
Κατηγορία:Ελληνική κοινωνία
Κατηγορία:Νεότερη ελληνική ιστορία
Μαγκνταλένα Σαμοζβάνιετς

Η **Μαγκνταλένα Σαμοζβάνιετς** (*Magdalena Samozwaniec*, 26 Ιουλίου 1894, Κρακοβία - 20 Οκτωβρίου 1972, Βαρσοβία), το γένος Κόσακ (Kossak), ήταν Πολωνή συγγραφέας. Η οικογένεια Κόσακ είναι γνωστή για πολλούς καλλιτέχνες, όπως ο πατέρας της Βόιτσιεχ Κόσακ, ο αδελφός της Γέζι Κόσακ και η αδελφή της Μαρία Παβλικόβσκα-Γιασνοζέβσκα.

## Ιστορίες από τη Μαγκνταλένα Σαμοζβάνιετς

# Na ustach grzechu: powieść z życia wyższych sfer towarzyskich (Στο χείλος της αμαρτίας ένα μυθιστόρημα από τις υψηλότερες κοινωνικές σφαίρες), Κρακοβία 1922 
# Czy chcesz być dowcipny? Straszliwe opowieści „na wesoło” (Θες να είσαι αστείος; Τρομακτικές ιστορίες «για πλάκα»), Βαρσοβία 1923 
# Malowana żona, Βαρσοβία 1924 
# Kartki z pamiętnika młodej mężatki, Βαρσοβία 1926 
# Starość musi się wyszumieć, Βαρσοβία 1926 
# Mężowie i mężczyźni (Σύζυγοι και άντρες), Βαρσοβία 1926 
# O kobieci, która znalasła kochanka: powieść osnuta na tle najbliższej, neokreślonej bliżej przyszłości. Rzecz dzieje się w Krakowie, Βαρσοβία 1930 
# Wielki szlem: powieść tylko dla brydżystów, Βαρσοβία 1933 
# O dowcipnym mężu dobrej Ludwiki: powieść, Βαρσοβία 1933 
# Ponura materialistka: nowele, Πόζναν 1934 
# Świadome ojcostwo (Συνειδητή πατρότητα), Βαρσοβία 1936 
# Maleńkie karo karmiła mi żona, Βαρσοβία 1937 
# Wróg kobiet (Εχθρός των γυναικών), Βαρσοβία 1938 
# Piękna pani i brzydki pan (Όμορφη κυρία και άσχημος κύριος), Βαρσοβία 1939 
# Królewna Śmieszka (Πριγκίπισσα γλάρος), Κρακοβία 1942 
# Fraszki Magdaleny Samozwaniec. Wiek XX, Κρακοβία 1944 
# Tylko dla kobiet (Μόνο για γυναίκες), Κατοβίτσε, 1946 
# Błękitna krew (Μπλε αίμα), Κρακοβία 1954 
# Moja wojna trzydziestoletnia (Τα τριάντα χρόνια πολέμου μου), Βαρσοβία 1954 
# Maria i Magdalena (Μαρία και Μαγδαληνή), Κρακοβία 1956 
# Tylko dla mężczyzn (Μόνο για άνδρες), Κατοβίτσε 1958 
# Młodość nie radość: powieść satyryczna, Βαρσοβία 1960 
# Czy pani mieszka sama? (Ζείτε μόνοι σας;), Κατοβίτσε 1960 
# Pod siódmym niebem (Κάτω από τον έβδομο ουρανό), Βαρσοβία 1960 
# Tylko dla dzieci: wiersze i bajki satyryczne dla młodszych i starszych (Μόνο για παιδιά: ποιήματα και σατιρικά παραμύθια για μικρούς και μεγάλους), Κρακοβία 1960 
# Komu dziecko, komu; Powieść satyryczno-obyczajowa (Ποιανού το παιδί, ποιανού; Ένα σατιρικό μυθιστόρημα συμπεριφοράς), Βαρσοβία 1963 
# Tylko dla dziewcząt (Μόνο για κορίτσια), Βαρσοβία 1966 
# Szczypta soli, szczypta bliźnich (Μια πρέζα αλάτι, μια πρέζα άλλων), Βαρσοβία 1968 
# Krystyna i chłopy (Η Κριστίνα και τα παιδιά), Βαρσοβία 1969 
# Zalotnica niebieska, Βαρσοβία 1973 
# Łyżka za cholewą, a widelec na stole: mała kulinarna silva rerum, Κρακοβία 1974 
# Angielska choroba (Αγγλική ασθένεια), Βαρσοβία 1983 
# Baśnie (Παραμύθια), Βαρσοβία 1987

## Παραπομπές


## Εξωτερικοί σύνδεσμοι
* Ράφαου Ποντράζα, ''Wspomnienia o Magdalenie Samozwaniec'', Ινστιτούτο Wydawniczy PIW ISBN &nbsp; 

Κατηγορία:Πολωνές συγγραφείς
Κατηγορία:Πρόσωπα από την Κρακοβία
Αιγυπτιακή αραβική διάλεκτος

Η **αιγυπτιακή αραβική διάλεκτος**, γνωστή και ως **αιγυπτιακή καθομιλουμένη διάλεκτος**, **μασρί** είναι η σημαντικότερη και πιο ομιλούμενη αραβική διάλεκτος στην Αίγυπτο.

## Παραπομπές


Κατηγορία:Πολιτισμός της Αιγύπτου
Κατηγορία:Αραβική γλώσσα
Πολύφυτο Κοζάνης

Το **Πολύφυτο ** είναι ημιορεινό χωριό της περιφερειακής ενότητας Κοζάνης σε υψόμετρο 320 μέτρα.

## Γενικά στοιχεία
Το Πολύφυτο βρίσκεται ανατολικά του Αλιάκμονα και βορειοανατολικά της τεχνητής λίμνης Πολυφύτου, σε απόσταση  9 χιλιόμετρα Β.-ΒΑ. από την πόλη του Βελβεντού και 45 χιλιόμετρα Α. από την πόλη της Κοζάνης (μέσω Νεράιδας). Ως οικισμός αναφέρεται με την ονομασία *Φυτίβιανη* μετά την απελευθέρωση το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας. Το 1927 με το ΦΕΚ 179Α - 30/08/1927 μετονομάζεται σε Πολύφυτον. Σύμφωνα με το πρόγραμμα Καλλικράτης και την τροποποίησή του το 2019 , αποτελεί τη τοπική κοινότητα Πολυφύτου που ανήκει στη δημοτική ενότητα Βελβεντού του δήμου Βελβεντού και σύμφωνα με την απογραφή 2011 έχει πληθυσμό 7 κατοίκους.

## Εξωτερικοί σύνδεσμοι

* Ανασκαφική έρευνα στην τεχνητή λίμνη Πολυφύτου του Νομού Κοζάνης

## Παραπομπές


Κατηγορία:Δήμος Βελβεντού
Κατηγορία:Χωριά της περιφερειακής ενότητας Κοζάνης
Εουχένια Καουδούρο

Η **Εουχένια Καουδούρο** (*Eugenia Cauduro Rodríguez*, 20 Δεκεμβρίου 1968 -) είναι Μεξικανή ηθοποιός, μοντέλο και χορεύτρια. 

Σε παιδική ηλικία ακολούθησε μαθήματα μπαλέτου και τζαζ στο Κολλέγιο Baden Powell. Σε ηλικία 15 ετών ξεκίνησε το μόντελινγκ και αργότερα φοίτησε στο Centro de Educación Artística της Televisa. Έχει πτυχίο στον βιομηχανικό σχεδιασμό στο Εθνικό Αυτόνομο Πανεπιστήμιο του Μεξικού (UNAM). 

Έχει κάνει μαθήματα ακουστικής κιθάρας και σαξοφώνου. Το 1980 μπήκε στην Εθνική σχολή χορού. Το πρώτο της ντεμπούτο το έκανε σε θεατρικά έργα που βασίζονται σε παιδικές ιστορίες όπως η *La Sirenita* και η *La Cenicienta*. Το 1997 έκανε το τηλεοπτικό της ντεμπούτο στην τηλενουβέλα *Alguna vez tendremos alas*.

Υπήρξε παντρεμένη με τον Ενρίκε Μοράν από το 2000 μέχρι το 2006. Μαζί απέκτησαν δύο παιδιά, τον Πατρίσιο και την Λουσιάνα.

## Φιλμογραφία
**Alguna vez tendremos alas* - 1997, ως Μαγδαλένα Αρεντόν Μεχία
**Una luz en el camino* - 1998, ως Λουίσα Φερνάντα
**Derbez en cuando* - 1998, ως Λα Ρέινα (σειρά)
**[[Αξέχαστος Έρωτας|Nunca te olvidaré]]* - 1999, ως Σίλβια Ρικένα Ορτίς
**DKDA: Sueños de juventud* - 1999/00, ως Άνχελα Ρέι ντε Αρίας/Κάτα Γιακομέτι
**El precio de tu amor* - 2000/01, ως Γκαμπριέλα Γαλβάν
**Mujer, casos de la vida real* - 2001 (σειρά)
**[[Νίνα|Niña Amada Mia]]* - 2003, ως Χούλια Μορένο
**Alegrijes y rebujos* - 2003/04, ως Μερσέντες Γκογιενέτσε ντε Ντομίνγκες #1
**El Amor no Tiene Precio* - 2005/06, ως Αρασέλι Μονταλμπάν Τορρεμπλάνκα
**Tormenta en el Paraiso* - 2007/08, ως ΄Αναλι Μάγιου ντε Λασκάνο
**Desde la locación* - 2008, ως Παρουσιάστρια (σειρά)
**Un Gancho al Corazon* - 2008/09, ως Γκαμπριέλα "Γκάμπι/Γκαμπίρο" Παλάσιος ντε Ουλόα 
**Cabeza de Buda* - 2009 (ταινία) 
**Teresa* - 2010/11, ως Βανέσα Κορονέλ ντε Αλκασάρ
**Como dice el dicho* - 2011, ως Μπέρτα (3 επεισόδια)
**[[Άβυσσος του πάθους|Abismo de pasion]]* - 2012, ως Ντολόρες "Λολίτα" Μαρτίνες ντε Τσινρίος
**[[Μια όμορφη αγάπη|Qué bonito amor]]* - 2012/13, ως Γκλόρια Ρέγες
**Gossip Girl Acapulco* - 2013, ως Λεονόρα Φουενμαγιόρ
**[[Το χρώμα του πάθους|El color de la pasión]]* - 2014, ως Μαγδαλένα Μουρίγιο Ροδάρτε
**[[Ο δρόμος προς το πεπρωμένο|Un camino hacia el destino]]* - 2016, ως Μαρίσα Γκόμες-Ρουίς ντε Μοντέρο
**Papá a toda madre* - 2017, ως Αουρόρα Σιλβέτι ντε Λόπεζ-Γκάρσα
**La rosa de Guadalupe* - 2017 (σειρά)
**[[Οι Κόρες της Σελήνης|Hijas de la luna]]* - 2018, ως Τερέσα Πέρες
**Por amar sin ley* - 2019, ως Χοσεφίνα Πούλιδο
**[[Γιατροί, Η γραμμή της ζωής|Médicos, línea de vida]]* - 2019, ως Πατρίσια Γκερρέρο

## Βραβεία & υποψηφιότητες
;Βραβεία 

## Παραπομπές


## Εξωτερικοί Σύνδεσμοι

* 
* Biografía de Eugenia Cauduro  (en esmas.com)

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές μοντέλα
Ντζανέτ

μικρογραφία|Τμήμα της οροσειράς Ελ Αχγκάρ
Το **Ντζανέτ** () είναι πόλη και όαση στη νοτιοανατολική Αλγερία. Βρίσκεται 412 χλμ. νότια της πρωτεύουσας της επαρχίας, Ιλιζί. Σύμφωνα με την απογραφή του 2008, έχει πληθυσμό 14.655  κατοίκων, από 9.699 το 1998, και ετήσιο ρυθμό αύξησης του πληθυσμού 4,3%. Κατοικείται από Τουαρέγκ Κελ Ατζέρ. 

## Ιστορία
Η περιοχή του Ντζανέτ κατοικήθηκε από τους νεολιθικούς χρόνους. Υπήρχαν περίοδοι δέκα χιλιάδων ετών σε μια εποχή που η περιοχή δεν ήταν ερημική. Η χλωρίδα και η πανίδα ήταν πλούσια, όπως φαίνεται στις πολυάριθμες βραχογραφίες του Τασιλί ν'Ατζέρ γύρω από το Ντζανέτ. Πληθυσμοί κυνηγών-συλλεκτών κατοικούσαν στην περιοχή. 

Το Ντζανέτ ιδρύθηκε στον Μεσαίωνα από Τουαρέγκ. Η Οθωμανική Αυτοκρατορία, η οποία είχε ονομαστική εξουσία στην περιοχή Φεζάν, ενίσχυσε την παρουσία της στην περιοχή στις αρχές του 20ού αιώνα, ως απάντηση στον αποικισμό της Αφρικής από τους Ευρωπαίους. 

## Γεωγραφία
Το Ντζανέτ και οι κοντινές πόλεις Αζελουάζ, Ελ Μιχάν, Αντζαχίλ και Εφερί βρίσκονται σε κοιλάδα χαραγμένη από τον περιοδικό ποταμό (*[[Ουαντί]]*) Ουέντ Ιντζεριού μέσω της νοτιοδυτικής άκρης της οροσειράς Τασιλί ν'Ατζέρ και ανατολικά από τους αμμόλοφους Εργκ Αντμέρ. Το Ταντράρτ Ρουζ βρίσκεται στα νοτιοανατολικά και είναι μια νότια προέκταση του λιβυκού Ταντράρτ Ακάκους. 

Λόγω του ελαφρώς πιο δροσερού αέρα, της υψηλότερης υγρασίας και της σχετικά υψηλότερης βροχόπτωσης σε αυτές τις περιοχές, τα κοντινά βουνά υποστηρίζουν μεγαλύτερη ποσότητα και ποικιλία άγριας ζωής από τις χαμηλότερες περιοχές της Σαχάρας και αποτελούν μέρος του οικοσυστήματος των ξερικών δασικών εκτάσεων της δυτικής Σαχάρας. Το Ντζανέτ βρίσκεται σε υψόμετρο 1.035 μ., αλλά τα βουνά στα ανατολικά και βόρεια φτάνουν τα 1.905 μ.. 

## Κλίμα
Το Ντζανέτ έχει θερμό ερημικό κλίμα (Κλιματική ταξινόμηση Κέππεν *BWh*), με πολύ ζεστά καλοκαίρια και ήπιους χειμώνες. Η πόλη είναι εξαιρετικά ξηρή καθ' όλη τη διάρκεια του έτους, με ετήσια μέση βροχόπτωση μόλις 146 χιλιοστών και κανένα μήνα με μέσο όρο μεγαλύτερο από 3 χιλιοστά.

## Μεταφορές
Το αεροδρόμιο Ινεντμπιρέν του Ντζανέτ βρίσκεται περίπου 50 χιλιόμετρα νότια από το κέντρο της πόλης. 

## Εκπαίδευση
Το 4,1% του πληθυσμού έχει ολοκληρώσει την τριτοβάθμια εκπαίδευση, ενώ το 19,8% έχει ολοκληρώσει τη δευτεροβάθμια εκπαίδευση. Το συνολικό ποσοστό αλφαβητισμού είναι 85,6%, και είναι 92,1% μεταξύ των ανδρών και 78,0% μεταξύ των γυναικών, και τα τρία ποσοστά είναι τα υψηλότερα στην επαρχία. 

## Παραπομπές


Κατηγορία:Πόλεις της Αλγερίας
Κωνσταντίνος Γαρδίκας

Το ονοματεπώνυμο **Κωνσταντίνος Γαρδίκας** μπορεί να αναφέρεται στα εξής πρόσωπα:
*Κωνσταντίνος Γαρδίκας (νομικός) (1896–1984)
*Κωνσταντίνος Γαρδίκας (ιατρός) (1913–2003)
Ελεύθερνα Ρεθύμνου

Η **Ελεύθερνα** (μέχρι το 1933 **Αναχουρδομέτοχα**) είναι χωριό και έδρα ομώνυμης τοπικής κοινότητος του Δήμου Ρεθύμνης στην Περιφερειακή Ενότητα Ρεθύμνης της Κρήτης. Βρίσκεται 24 χλμ. ανατολικά από το Ρέθυμνο, σε υψόμετρο 370 μ. στις βόρειες υπώρειες του Ψηλορείτη. Πήρε το όνομά του από την αρχαία πόλη Ελεύθερνα. Απέχει πέντε χιλιόμετρα από τη Μονή Αρκαδίου. Είναι χαρακτηρισμένη ήδη από το 1972 ως “τοπίο ιδιαίτερου φυσικού κάλλους” και ως προστατευόμενος αρχαιολογικός χώρος.

## Ιστορία
Το χωριό αναφέρεται για πρώτη φορά στην απογραφή του 1881, ως Αναχούρδω Μετόχια, στον δήμο Μαργαριτών. Το χωριό σύμφωνα με την απογραφή έχει αμιγώς χριστιανικό πληθυσμό, 181 κατοίκους. Το 1900 αναφέρεται ως Αναχουρδομέτοχα στον δήμο Ελευθεραιών (Μαργαριτών), με 234 κατοίκους. Στην απογραφή του 1920 αναφέρονται ως έδρα ομώνυμου αγροτικού δήμου. Αρχικά εντάχθηκε στην κοινότητα Πρινέ, αλλά το 1930 ορίστηκε έδρα ομώνυμης κοινότητας η οποία διατηρήθηκε μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Αρκαδίου. Με το σχέδιο Καλλικράτης προσαρτήθηκε στον δήμο Ρεθύμνης.

*Δείτε: *'Κοινότητα Ελευθέρνης**'

## Δημογραφία
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Κοντά στο χωριό βρίσκονται τα ερείπια της αρχαίας πόλης Ελεύθερνα, από την οποία πήρε το όνομά του το χωριό. Ο αρχαιολογικός χώρος έγινε επισκέψιμος για το κοινό το 2008, ενώ η ανασκαφή συνεχίζεται και σημαντικά ευρήματα διαρκώς έρχονται στο φως ,
Τον Ιανουάριο του 2011 το σχέδιο κατασκευής Αρχαιολογικού Μουσείου στην Ελεύθερνα βάσει μελέτης του αρχαιολόγου Νίκου Σταμπολίδη έλαβε ομόφωνη έγκριση από τη Διεύθυνση Μουσείων Εκθέσεων και Εκπαιδευτικών Προγραμμάτων του Υπουργείου Πολιτισμού. Προβλέπεται η κατασκευή πολυχώρου αποθηκών και προβολής των εκθεμάτων με συνολικό εμβαδόν 1630 τ.μ., εκ των οποίων περίπου τα 900 θα είναι ο όροφος εκθεμάτων με αίθριο, ενώ τα 730 υπόγειο-αποθήκες.. Το μουσείο κατασκευάστηκε σύμφωνα με τα σχέδια και εγκαινιάστηκε στις 19 Ιουνίου 2016

Επίσης κοντά στο χωριό βρίσκονται τα ερείπια του μονόχωρου ναού της Αγίας Άννας, με σπαράγματα αγιογραφιών στους τοίχους. H οικία του Πέτρου Μαρκαντωνάκη έχει χαρακτηριστεί ως ιστορικό διατηρητέο μνημείο. Πρόκειται για τυπικό δείγμα τοπικής λαϊκής αρχιτεκτονικής του 19ου αιώνα στην Κρήτη με καταβολές στην παράδοση της Βενετοκρατίας.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Αισθητικό δάσος Μονολιθίου

Η ακτή Μονολίθι εκτείνεται από το χωριό Μύτικας μέχρι το χωριό Καστροσυκιά του Δήμου Πρέβεζας.

Αυτά αποτελούν τα όρια του αισθητικού δάσους Μονολιθίου, με μήκος περίπου 8 χλμ. Κηρύχθηκε ως αισθητικό δάσος με το υπ.αρ. 183/Δ΄ -6-1977 Φ.Ε.Κ., ως αισθητικό δάσος Ακτής Νικοπόλεως-Μύτικα Πρεβέζης.

Σύμφωνα με το ΦΕΚ, η έκταση του αισθητικού δάσους Μονολιθίου εκτείνεται ως μια δασική έκταση 660 στρεμμάτων, με ιδιαίτερη αισθητική, υγιεινή και τουριστική σημασία, λόγοι που ουσιαστικά επέβαλαν την προστασία της χλωρίδας, πανίδας και φυσικού κάλλους.

Τα όρια του αισθητικού δάσους αναφέρονται:

Ανατολικά: Γεωργική περιοχή συνοικισμού Μύτικα (δήμου Πρέβεζας) και παραλιακή εθνική οδός Πρέβεζας-Πάργας-Ηγουμενίτσας

Βόρεια: Εγκαταληφθέν τμήμα παλαιάς οδού Πρέβεζας-Νικόπολης-Καναλίου

Δυτικά: Ακτή Νικόπολης-Ιονίου πελάγους

Νότια: Συνοικισμός Μύτικα (δήμου Πρέβεζας).

Η ζώνη αυτή είναι Αρχαιολογική Άλφα και ουδεμία οικοδομική δραστηριότητα επιτρέπεται λόγω της Αρχαίας Νικόπολης.

## Παραπομπές


Κατηγορία:Δάση της Ελλάδας
Κατηγορία:Πρέβεζα
Θωμάς Παπαδοπεράκης

μικρογραφία|εναλλ.=|Θωμάς Παπαδοπεράκης, Σύνθεση, 1988
Ο **Θωμάς Παπαδοπεράκης** (1943 – 2002) ήταν Έλληνας ζωγράφος από τα Σπήλια Ηρακλείου Κρήτης. Ήταν αδελφός της διακεκριμένης γλύπτριας Ασπασίας Παπαδοπεράκη. Από νωρίς ήρθε σε επαφή με τη βυζαντινή ζωγραφική της Κρητικής Σχολής. Σπούδασε Χαρακτική, Ζωγραφική, Σκηνογραφία και Κεραμική στην Ανωτάτη Σχολή Καλών Τεχνών στην Αθήνα, κοντά στους Γιώργο Μαυροΐδη, Κώστα Γραμματόπουλο, Βασίλη Βασιλειάδη και στην Εθνική Ανώτατη Σχολή Καλών Τεχνών στο Παρίσι (1970 – 1975) με καθηγητή τον Γκουστάβ Σινγκέρ.

Κατά την επταετή διαμονή του στο Παρίσι συναναστρέφεται καλλιτεχνικά τον Γιάννη Τσαρούχη και ισχυρές προσωπικότητες από τον κύκλο της τέχνης, όπως την Iris Clert, τη Lila de Nobili, τον Αλέξανδρο Ιόλα, τον César, τον Tériade.

Βραβεύτηκε δυο φορές για τη ζωγραφική του με το Βραβείο «Νίκος Καζαντζάκης» στο Ηράκλειο, το 1988 και με το Βραβείο Κοινού στη Διεθνή Έκθεση Art Jonction,  στις Κάννες, το 1995. Παρουσίασε τα έργα του σε δώδεκα ατομικές εκθέσεις στην Ελλάδα και στη Γαλλία και σε πολλές διεθνείς ομαδικές εκθέσεις. Έργα του βρίσκονται στην Εθνική Πινακοθήκη των Αθηνών και σε ιδιωτικές συλλογές στην Ελλάδα και το εξωτερικό, όπως η συλλογή του Élie de Rothschild στο Παρίσι.

Πέθανε το 2002. Παρά τον πρόωρο χαμό του, θεωρείται μια από τους πιο ιδιαίτερες και ενδιαφέρουσες μορφές της σύγχρονης ελληνικής ζωγραφικής. Ο Θωμάς Παπαδοπεράκης δεν έδινε στα έργα του τίτλους. Πρόσωπα, γυναικεία γυμνά και νεκρές φύσεις τα αποκαλούσε «συνθέσεις». Ιδιαίτερο χαρακτηριστικό πολλών συνθέσεών του είναι η αίσθηση πως ο θεατής τις κοιτά πίσω από ένα θαμπό γυαλί.

Το 2012 τα αδέλφια του δώρισαν είκοσι πίνακές του στο Ιστορικό Μουσείο Κρήτης, όπου φιλοξενήθηκε αναδρομική έκθεση προς τιμήν του.

## Εξωτερικοί σύνδεσμοι
Θωμάς Παπαδοπεράκης, βιογραφικό, πίνακες

Το έργο του Θωμά Παπαδοπεράκη

## Παραπομπές


Κατηγορία:Έλληνες ζωγράφοι του 20ού αιώνα
Άγιος Θωμάς Πρέβεζας

Ο **Άγιος Θωμάς** είναι οικισμός της δημοτικής κοινότητας,  δημοτικής ενότητας και δήμου Πρέβεζας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.
## Γεωγραφία
Ο Άγιος Θωμάς είναι παράλιος οικισμός στο απώτατο νότιο άκρο του νομού Πρεβέζης, στο εσωτερικό του όρμου της Πρέβεζας και σε μέσο σταθμικό υψόμετρο 20. Απέχει 6 χλμ. περίπου Β.ΒΑ. της Πρέβεζας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919  και προσαρτήθηκε στον δήμο Πρεβέζης. Το 1934 ορίστηκε έδρα της κοινότητας Αγίου Θωμά και το 1938 προσαρτήθηκε στον δήμο Πρεβέζης.

## Αξιοθέατα
*Η Πινακοθήκη του Λέανδρου Σπαρτιώτη, στο βορειοδυτικό τμήμα του οικισμού
*Το Φρούριο («Κούλια») στην κορυφή «Τουρκοβούνι» της χερσονήσου Λασκάρας. Είναι καλοδιατηρημένο και αποτελούσε ένα από τα αμυντικά έργα της συνοριακής γραμμής Ελλάδος-Οθωμανικής Αυτοκρατορίας του δεύτερου μισού του 19ου αιώνα. Από το 2002, το Φρούριο έχει χαρακτηριστεί διατηρητέο μνημείο από την Εφορεία Νεότερων Μνημείων
*Η σπηλιά του οικισμού με σταλακτιτικό και σταλαγμιτικό διάκοσμο, που ανακαλύφθηκε το 2016 σε παλαιό νταμάρι, αλλά δεν έχει εξερευνηθεί συστηματικά
*Η εκκλησία του Αγίου Αποστόλου Θωμά που γιορτάζει στις 5 Οκτωβρίου
*Η εκκλησία των Αγίων Αποστόλων, στην απέναντι όχθη του Αμβρακικού (όρμος Σαλαώρας), στην περιοχή του φερώνυμου, καταργημένου σήμερα, οικισμού 
*Η λίμνη (λιμνοθάλασσα) Πωγωνίτσα, με πολύ μικρό άνοιγμα στον όρμο της Πρέβεζας
*Η εκκλησία του Αγίου Γεωργίου στο Σκαφιδάκι
*Το γραφικό λιμανάκι του οικισμού και η ιχθυόσκαλα ανατολικά του οικισμού
*Οι παραλίες «Σκαφιδάκι» και «Άγιοι Απόστολοι», έξω από τον οικισμό σε διαδρομή προς την άκρη της μικρής χερσονήσου «Λασκάρα» και τα ιχθυοτροφεία, απέναντι από τη νησίδα Γάιδαρος. Η περιοχή έχει ναυαγισμένα πλοία.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

## Εξωτερικοί σύνδεσμοi
*https://www.tomistinenimerosi.gr/2017/10/%CF%80%CF%81%CE%AD%CE%B2%CE%B5%CE%B6%CE%B1-%CE%AC%CE%B3%CE%B9%CE%BF%CF%82-%CE%B8%CF%89%CE%BC%CE%AC%CF%82-%CE%AD%CE%BD%CE%B1-%CF%87%CF%89%CF%81%CE%B9%CF%8C-%CF%80%CF%81%CF%8C%CF%84%CF%85%CF%80%CE%BF.html
*https://www.youtube.com/watch?v=EMW7jDr4W5I
*https://www.in.gr/2021/04/21/greece/preveza-spilaio-stalagmites-kai-stalaktites-kryvetai-sto-ntamari-tou-agiou-thoma-apokalyfthike-apo-parea-neon/

Κατηγορία:Δήμος Πρέβεζας
Κατηγορία:Χωριά της περιφερειακής ενότητας Πρέβεζας